Andrew Wommack julgustab sind tänases saates
sirutuma välja tervenemiseni, mis kuulub sulle Jeesuses Kristuses.
Jumal tahab, et oleksid terve - see on evangeeliumi tõde.
Andrew ise aga on kohe teie ees.
Tere tulemast taas me saatesse!
Jätkan täna oma seeriaga "Jumal soovib, et oleksid terve".
Olen nii põnevil selle teema üle,
sest nii paljud inimesed on saanud õnnistatud,
kui nad on saanud teada, et Jumal armastab neid
ja seda mitte vaid igavikus, aga juba siin maa peal
ja ka seda, et Jumal tahab teha neid vabaks.
Kui hakkad kogema oma ihus Jumala üleloomulikku väge,
siis see teeb sinuga midagi.
See muudab kõik.
Ma armastasin Jumalat ennegi ja uskusin, et Ta tahe on tervendada.
Armastasin Jumalat ka siis,
kui mulle öeldi 12-aastasena, et Jumal lasi mu isal surra.
Või et Jumal võttis mu vanaema, kes sisuliselt kasvatas mind.
Või et Jumal lasi surra mitmetel inimestel,
kellega koos aega veetsin.
Ma armastasin Jumalat sellest hoolimata,
kuid samas tekitas see minus segadust ja kohkumust.
Ma ei teadnud tol ajal ühtki inimest, kel kui olnuks väge tervendada,
siis nad poleks ikkagi tervendanud mu isa, vanaema või neid teisi.
Isegi langenud inimhinged olid lahkemad ja armulisemad.
Samas kui kõikvõimas Jumal,
kes on meid loonud ja kel on vägi surnuidki üles äratada,
tundus olevat ükskõikne kõigi hädade osas.
See tekitas minus segadust.
Ja kuigi ma armastasin endiselt Jumalat,
siis kogu lugu muutus totaalselt,
kui mõistsin, et tegu pole vaid sõnades,
vaid et Ta tõepoolest armastabki inimesi
ja soovib meile head.
Jumal ei tunne rõõmu su kannatustest.
Ta igatsus on, et sul läheks hästi ja et sa oleksid terve.
Kui seda kõike mõistsin ja seda ka kogema hakkasin,
tervenedes lihtsast külmetusest või kogedes silmade paranemist
ning muude väikeste asjade paranemist,
siis see kõnetas mind ikka korralikult,
kinkides mulle uut julgust ja kindlust.
Võin ka täie siirusega öelda,
et inimesed, keda ma pean küpseteks kristlasteks -
kes tõesti elavad koos Jumalaga, on stabiilsed ja usaldusväärsed
ning otsivad Jumalat ka 1, 5 või 10 aasta pärast
ning teenivad Teda sõltumata olukordadest,
siis kõik sellised inimesed, keda ma tean,
elavad ka täie tervise juures ja usuvad, et see on Jumala tahe.
Nad on need asjad endale selgeks saanud.
Ma ei väidagi, et nad oleksid täiuslikud,
kuid nad usuvad vankumatult, et Jumal on hea Jumal
ja soovib neile tervist ning head.
See ongi see, millest olen õpetanud.
Täna aga räägin sellest, miks siis kõik terveks ei saa?
Kõik, millest olen varasemalt rääkinud, on tõsi
ja loodetavasti olen suutnud mõjutada inimesi mõistma,
et Jumal soovib, et oleksime terved.
Miks aga siis kõik terveks ei saa?
Igati õigustatud küsimus.
Kui see on Jumala tahe, siis miks see kõigi puhul ei sünni?
Taaskord, on palju religioosseid harjumusi ja õpetusi,
mis muudab selle loo selgitamise raskemaks, kui see olla võiks.
Sest paljud religioossed kujud väidavad,
et Jumala tahe lihtsalt sünnib, kuna Jumal on üle kõige.
Ja kuna nii vähesed inimesed saavad terveks,
siis järelikult see kinnitab, et see ongi Jumala tahe nii,
et nad ei saa terveks.
Las ma lükata taolise mõtteviisi ümber.
2. Peetruse 3:9 on öldud:
"Issand ei viivita tõotust täitmast,
nii nagu mõned peavad seda viivitamiseks,
vaid tema on teie vastu pikameelne, sest ta ei taha, et keegi hukkuks,
vaid et kõik jõuaksid meeleparandusele."
Enam otsemalt ei annagi öelda,
et see pole Jumala tahe, et keegi hukkuks.
Ja ometi inimesed hukkuvad.
Jeesus ütles, et neid, kes lähevad mööda laia hävinguteed,
saab olema rohkem, kui neid,
kes lähevad mööda kitsast teed igavesse ellu.
Jumala tahe aga on, et kõik inimesed saaks päästetud.
"Kes iganes hüüab appi Issanda nime, see päästetakse."
Jeesus maksis mitte vaid kristlaste pattude eest,
aga kogu maailma pattude eest. (1. Johannese 2:2)
Jeesus maksis kõigi pattude eest ja soovib, et kõik saaks päästetud.
Ometi enamus inimesi pole seda.
Miks?
Sest Jumala tahe ei sünni automaatselt.
Jumal ei suru meile oma tahet peale.
Me ise peame sellest kuulma ja selle kasuks otsustama.
Nagu Roomlastele 10:14-15 ütleb:
"Aga kuidas nad saaksid uskuda sellesse, kellest nad ei ole kuulnud?
Kuidas nad saaksid kuulda ilma kuulutajata?
Kuidas aga saadaks kuulutada, kui ei olda läkitatud?"
Rooma 10:17: "Usk tuleb kuulutusest, kuulutus aga Kristuse sõna kaudu."
Sa ei saa uskuda, kui sa pole kuulnud.
Paljud inimesed pole kuulnud, et Jumala tahe on, et oleksid terve.
Neile on öeldud, et Jumal ise on neile haigused toonud,
et Jumal ei tervenda enam ja imed jäid apostlite aega.
Nii ei kogegi paljud inimesed Jumala tahet,
kuna nad pole selle kohta kuulnud.
Nii nagu on palju neid, kes pole uuestisündinud,
sest nad pole kuulnud midagi uuestisünnist.
Neid on õpetatud olema parim versioon iseendast;
olema nö hea inimene, et Jumal neid vastu võtaks.
Kuid Piibel küll nii ei õpeta.
Nii lähevadki inimesed põrgu, sest nad pole kuulnud.
Või nad lähevad põrgu seetõttu, et nad on hüljanud kuuldud tõe
ja valinud patu, või mis iganes muud Jumala asemel.
Samas on inimesi,
kellele on tervenemise kohta valeõpetust jagatud.
On öeldud, et Jumal ei soovigi neile tervist
ja Jumal ise on toonud neile haiguse.
Ja kui siis oma haigusele vastu paned, paned vastu Jumalale.
Tänu sellele ongi osa inimesi haiged, mida nad muidu poleks.
Kuid lühidalt öeldes - Jumala tahe ei sünni automaatselt.
Nii et, kui esitame küsimuse: "Miks kõik terveks ei saa?",
pead saama lahti mõttest:
"Kui see oleks Jumala tahe, siis see ju lihtsalt sünniks!"
Sama loogikat kasutades peaks ju siis ka väitma,
et Jumala tahe on, et kõik saaksid päästetud
ja ometi see ei sünni nii.
Miks? Sest inimestel on vaba valik.
Selleks, et päästet vastu võtta, pead uskuma.
Kui aga kahtled, ei saa sa ka päästetud.
On inimesi, kes lähevad põrgu, aga mitte Jumala tahte tõttu.
Jumal ütleb Hesekieli 33:11, et Tal ei ole hea meel õela surmast.
Jumal ei rõõmusta selle üle.
Ta ei tunne rõõmu kellegi põrgusse saatmisest.
Kohe üldse mitte!
Jumal armastab maailma ja Ta andis iseenda meie pattude eest
Ta on seadnud kaitsetarad iga inimese teele,
kuid kui keegi neist üle ronib ja selle tulemusena põrgusse kukub,
siis seda seetõttu,
et nad on jooksnud üle ja mööda kõigist stop-märkidest ja piiridest,
mille Jumal on nende teele seadnud,
püüdes suunata neid ära nende kurjadelt teedelt.
Nii ei saa keegi põrgusse jõudes vibutada Jumala poole rusikaga
ja öelda: "See pole aus!"
Jumal on enam kui aus.
Jumalal piisaks õiglane olemiseks vaid korrast, et me üle kohut mõista
ja ometi on Ta olnud armuline me suhtes
sadu ja tuhandeid kordi.
Inimesed aga on paadutanud oma südamed
ja läinud kaugemale kõigest, mida Jumal on öelnud.
Nii et, inimesed ka, kes lõpetavad põrgus,
on ise selle kõik nii kaugele ajanud
ja ise kui võideldnud õiguse eest põrgusse minna.
Nad on teadlikult hüljanud kõik, mille Jumal on nende teele toonud.
Sama kehtib ka tervise osas.
Ma tean, et inimestel on kergem mõista taeva ja põrgu konteksti,
kui haiguse ja tervise konteksti,
kuid haige olemisega on samamoodi -
sa pead selleks minema selle vastu, mida Jumal tahab su elus teha.
Jumal püüab tuua tervenemist inimeste ellu,
kuid meid on nii haritud kõige üleloomuliku vastu,
et me usaldame vaid kõike loomupärast.
Inimesed on lõiganud läbi võimaluse,
et Jumal võiks liikuda me elus oma jumalikus väes.
Enamus inimesi peab seda imelikuks.
Me teenistus ja need saated jõuavad miljonite inimesteni
ja kindlasti on teiegi seas neid, kes mõtlevad mind kuulates:
"Sa oled täiega imelik!"
Kuid ma arvan, et hoopis sa oled imelik!
Sa oled imelik, kui arvad, et tervis saab tulla vaid tänu arstile,
tabletile, süstile või millele iganes muule.
Kui arvad, et see on ainus viis, kuidas haigustega toime tulla,
laskmata Jumalal üleloomulikult sekkuda.
Vat see on alles imelik!
See on imelik!
Ma tunnistan, et kui viia tavainimeste seas läbi küsitlus
selle kohta, mida nad usuvad,
siis ma oleks selles vallas maksimaalselt imelik.
Kui aga vaadata seda, mida Piibel ütleb,
et peaksime panema käed haigete peale
ja nad saavad terveks
või et peaksime haiguse korral kutsuma koguduse vanemad,
et nad palvetaks me eest ja võiaks meid õliga,
sest usupalve päästab haige,
siis Jumala Sõna järgides oleksid sa imelik.
Kui sa ei usu üleloomulikku tervenemisse
ja kui sa ei usu, et Jumal soovib sulle tervist,
ometi, et Piibel õpetab seda.
Kurb tõsiasi aga on see,
et enamus inimesi pole kuulnud neist asjust.
Oleme olnud nii haaratud kõigest maisest,
et me lihtsalt ei mõista neid asju.
Nii et, kui räägime sellest, miks kõik terveks ei saa,
pead esmalt mõistma, et Jumala tahe ei sünni automaatselt.
See on miski, mille poole peab sirutuma.
Nii selleks, et saada päästetud, kui ka selleks, et saada terveks.
Paljudele aga pole õpetatud sellist lähenemist
ja seetõttu on nad jäänud nö automaatprogrammi peale.
Selle juurde, mida neile on õpetatud
ja mis tundub loomupärane ning normaalne.
Ja nad ei teagi, et Jumal soovib, et nad oleks terved.
Nii pole see ka nende eesmärgiks, mille poole püüelda.
Tahaks siinkohal jagada teiega Matteuse 17. peatükki.
Jeesus läks siin ühes oma jüngrite Peetruse, Jaakobuse ja Johannesega
üles mäele,
kus Jeesus muudeti nende endi silme all.
Seda selliselt, et Ta hakkas kiirgama valgust.
Ta füüsiline ihu oli kui kardin, mis varjas seda, kes Ta tegelikult oli.
Sest sa ei saagi näha Jumalat ja jääda selle juures veel ellu.
Piibel ise ütleb nii.
Nii et Jeesuse jumalik osa Temas oli kui kardinaga kaetud.
Kui Ta aga astus seal mäel oma Isa ligiollu ja hakkas palvetama,
siis Ta otsekui tõmbas kardina eest
ja Jumala au ning valgus kiirgas Temast välja.
Piiblis on öeldud, et see oli kirkam, kui miski muu siin maailmas.
Otsekui keskpäevane päike.
Jeesus kiirgas endast sellist valgust
ja Jumala au langes pilvena Ta üle,
kust kostis kuuldav hääl: "See on minu armas Poeg!"
Ja siis ilmusid sinna Mooses ja Eelija, kes rääkisid Jeesusega
ja andsid Talle teada ees ootavast ristilöömisest.
See oli üks üleloomulik kogemus.
Jeesus oli seal mäel kolme oma jüngriga.
Peale mäelt alla tulekut aga juhtus Matteuse 17:14 järgmine asi:
"Ja kui nad rahvahulga juurde tulid,
astus Jeesuse juurde üks inimene, heitis ta ette põlvili
ja ütles: Issand, halasta mu poja peale,
sest ta on langetõbine..."
Olen uurinud seda langetõbise teemat erinevates piiblitõlgetes
ja see tähendab, et tal käisid erinevad hood ja krambid peal.
Nii nagu epilepsia puhul ongi.
Markuse 9:22 räägib samuti sellest,
öeldes, et ta viskus sageli nii tulle kui vette.
Nii et, tegu oli mingi hooga,
mida siin on nimetatud ka langetõveks.
Tegu polnud mitte vaimse, vaid füüsilise nähtusega.
"...sageli kukub ta tulle ja sageli vette!"
Sama on siis öeldud ka siin Matteuse 17. peatükis.
"Ma tõin ta sinu jüngrite juurde,
kuid nemad ei suutnud teda terveks teha.”
See on väga sarnane sellele, mis on toimumas tänapäeval.
Inimesed paluvad tervenemise pärast, kuid see ei toimi
ja siis see ajab neid närvi ning nad küsivad nagu see isa:
"Ma tõin ta su jüngrite juurde, kuid nad ei suutnud teda terveks teha.
Miks ta küll terveks ei saanud?"
Vaata, mida Jeesus vastas: Oh uskmatu ja jonnakas sugupõlv!
Kui kaua pean ma teie juures olema?
Kui kaua tuleb mul teiega kannatlik olla?
Tooge ta siia minu juurde!”
Jeesus püüdis koolitada oma 12 jüngrit
tegema neid tegusid,
et nad võiks jätkata nendega ka peale Tema lahkumist.
Ta ütles Johannese 14:12: "Tõesti, tõesti..."
Ehk teisisõnu, tegu oli nii olulise mõttega,
et Ta pidi alustama seda väitega, et see tõesti vastab tõele.
"Tõesti, tõesti ma ütlen teile, kes usub minusse,
see teeb neidsamu tegusid, mida mina teen,
ja ta teeb nendest hoopis suuremaid, sest mina lähen Isa juurde."
Jeesus treenis oma jüngreid tegema samu asju, mida Ta ise tegi -
tervendama haigeid, puhastama pidalitõbiseid,
äratama üles surnuid. (Matteuse 10:8)
Neil oli lausa korraldus seda teha.
Jeesus tahtis, et Ta jüngrid teeksid neid samu asju.
Samas, sel ajal, kui Ta oli ülal mäel Isa poole palvetamas,
ei suutnud 9 mahajäänud jüngrit
seda poissi deemonlikest jõududest vabastada,
kes põhjustasid neid hooge ta elus.
"Aga Jeesus vastas: Oh uskmatu ja jonnakas sugupõlv!"
Tead sa, et Jeesus polnud poliitiliselt korrektne.
Ta polnud.
Ma isegi ei tea, kuidas seda öelda, et paljud selle peale ei pahandaks,
aga samas kuulete te tõde
ja kui selle vastu võtate, saate ka vabaks.
Me oleme muutunud nii nõrkadeks
ja meid on õpetatud, et kellegi tundeid ei tohi riivata.
Kõigi tunded on kui väljanäitusel
ja me peame olema kangesti poliitiliselt korrektsed.
Sa ei saa öelda kellelegi, et ta on paks,
vaid sa pead ütlema, et tal on kaaluga probleeme.
Sa ei saa öelda, et keegi on pikk või lühike,
ilma, et võiksid sellega kedagi solvata.
Kogu see poliitiline korrektsus on lihtsalt üks suur rumalus.
Lihtsalt üks suur rumalus.
Ma ei promo siin
oma sõnadega kellelegi teadlikult haiget tegemist.
Inimesed peavad valvama end,
et teistele mitte teadlikult haiget teha,
kuid samas pole võimalik elada nii,
et keegi meist ühel või teisel hetkel riivata ei saaks.
Pead tegelema millegagi oma sisemuses,
mis on muutnud su nii nõrgaks ja tundlikuks
kõige osas, mida keegi ütleb.
Pead lõpetama pöidla lutsimise ja saama suureks.
Me peame olema nö vintsked sellid.
2. Timoteose 2:3 on öeldud:
"Kannata koos minuga kurja nagu Kristuse Jeesuse tubli sõdur!"
Tead sa, et sõdur peab olema vintske sell.
Kui ma sõjaväes käisin, siis meid "piinati" seal
ja meiega tehti igasugu asju, mis olid täiesti ajuvabad.
Mäletan seda päeva, kui lõpetasime baaskoolituse.
Olime viisakalt vormis, läikima löödud saapad jalas.
Kuna meil aga oli pisut vaba aega,
sunniti meid kõrbesse kõndima.
Ma teenisin Fort Bliss sõjaväebaasis Texases, USA's.
Kes iganes sellele baasile nime andis, (bliss = õndsus),
omas küll väga kahtlast huumorimeelt,
sest selles sõjaväebaasis polnud midagi õnnist.
Õues oli üle 30 kraadi sooja
ja me pidime kõndima läbi kõrbe
ning korjama sealt kokku kõik suitsukonid.
Saime prügikottide viisi konisid.
Läbisime selle aga liiga kiiresti, nii et meile jäi veel vaba aega,
mispeale nad puistasid need prügikotid
sinna kõrbealale uuesti tühjaks
ja me pidime need uuesti üles korjama.
Lihtsalt sulaselge kiusamine.
Nad tegid erinevaid asju, et meid ärritada.
Kord kutsusin ühe õppusteseersandi kõrvale,
tabades ta ühe tõsise hetke pealt.
Küsisin: "Miks te teete kõiki neid ajuvabasid asju,
mis pole midagi muud, kui vaid meie kiusamine?
Mis selle kõige eesmärk on?"
Ta avanes ja ütles: "Teid kõiki saadetakse Vietnami,
kus pea pooled teist saavad surema.
Olete kõik memmepojad,
kes pole elu sees tööd ega midagi muud teinud.
Seetõttu peame valmistama teid ette vintsketeks sellideks,
sest kui me ei suuda teha teist mehi, kes kannataks natukenegi raskusi,
saate te seal surma.
Te arvate, et kiusame teid, kuid me tahame teist mehed teha,
et jääksite raskustes ellu."
Nii et sel kõigel oli oma põhjus.
Ma ei ütle, et täpselt nii peakski neid asju ajama,
kuid ometi peitub seal oma tõde.
Meil on inimesi,
kes on emotsionaalselt nii nõrgad ja ebaadekvaatsed
ja meie poliitiline korrektsus ei tee midagi enamat,
kui muudab selle olukorra veelgi hullemaks.
Kui Jeesuse jüngrid ei suutnud seda poissi tervendada,
siis kuidas Jeesus reageeris?
Kui Ta olnuks poliitiliselt korrektne ja elanud tänases päevas, öelnuks Ta:
"Ärge tundke end halvasti!
See pole teie süü ja ärge laske enestele öelda,
et see on seetõttu nii, et teil pole usku.
Ärge tundke end halvasti, vaid ikka hästi.
See kõik on hoopis minu süü!
Ma oleks pidanud siin olema ja teid mitte üksi jätma."
Jeesus oleks võtnud kogu süü enda kanda.
Kuid see pole üldse see, mida Jeesus tegi.
Ta ütles: Oh uskmatu ja jonnakas sugupõlv!"
Ta lihtsalt lajatas neile, kuigi tegi seda samas armastuses.
Jeesus oli armastus, olles inimlikul kujul siin maa peal.
Ja armastuse asi ongi öelda inimestele tõtt.
Nii oli ka Jeesus pettunud oma jüngrite võimetuses
mitte tulla toime inimeste vajadustega.
Isegi, et Ta oli andnud neile väe seda teha (Matteuse 10:1)
Väe üle iga haiguse ja üle kõigi deemonite.
Mt. 10:7-8: "Kuulutage evangeeliumi, tehke terveks haigeid,
äratage üles surnuid, tehke puhtaks pidalitõbiseid.
Muidu olete saanud, muidu andke!"
Jumal oli andnud neile väe ja ootas, et nad seda rakendaks,
kuid nad ei saanud sellega hakkama.
Kuidas aga Jeesus sellele reageeris?
Ta ei öelnud: "Pole hullu vennad! Te vähemalt püüdsite.
Las ma patsutada teile õlale ja minge proovige siis jälle!"
Ei! Ta ütles hoopis: Oh uskmatu ja jonnakas sugupõlv!"
Piibel aga ütleb ka,
et Jeesus on see sama eile, täna ja igavesti.
Kui Jeesus ilmuks täna füüsilisel kujul uuesti välja,
võin garanteerida, et Ta ütleks oma kogudusele täna:
Oh uskmatu ja jonnakas sugupõlv!
Te ei esinda mind kohe mitte!
Te ei tervenda haigeid ega tee asju, mida mina tegin."
Osad vaatajad ütlevad nüüd:
"Aga see oli Jeesus! Meie ei suuda seda!"
Kuid Johannese 14:12 ütleb:
"Tõesti, tõesti, ma ütlen teile, kes usub minusse,
see teeb neidsamu tegusid, mida mina teen,
ja ta teeb nendest hoopis suuremaid."
Inimesed aga lipsavad sellest kohast üle ja ütlevad,
et need "suuremad teod" puudutavad tele- ja raadiotööd,
mille kaudu jõutakse suurema hulga inimesteni.
Ma ei usu, et see on see, millest Jeesus rääkis.
Kuid las see jääda.
Mida aga teha fraasiga: "Neidsamu tegusid, mida mina teen."
Jeess tervendas haigeid, puhastas pidalitõbiseid,
äratas surnuid üles, avas pimedate silmi ja kurtide kõrvu.
Ta ütles, et me saame tegema neid samu tegusid, mida Ta tegi.
Me peaksime nägema Jumala imettegevat väge toimimas.
Ära arva, et mõistan selles osas vaid sind hukka.
Igakord, kui viipan sinu poole ühe sõrmega,
näitavad kolm sõrme tagasi mu enda suunas.
Ma usun, et Jeesus armastab mind
ja kui Ta peakski välja ilmuma, siis Ta ütlekski mulle,
et Ta armastab mind ja on asju, mida ma teen hästi.
Kuid samas ka asju, mille osas Ta ei näe tulemusi.
Kuid Ta ei ütleks mulle: "Pole hullu Andrew,
annad ju endast parima."
Ei, Ta ütleks mulle hoopis: "Sa suudaks palju paremini
ja näeksid palju enamat."
Ta julgustaks mind.
Ta ei mõistaks mind hukka,
kuid samas ei laseks mul ka olla rahulolev iseendaga.
Hukkamõistul ja rahulolematusel on suur vahe.
Nii ei püüa ka mina kedagi hukka mõista,
kuid tahan öelda vaid seda, et me peaks esindama Jeesust,
kes käis ja tegi head
ning tervendas kõiki, kes olid kuradi poolt rõhutud.
Tema tänapäeva kogudus aga ei esinda Teda kohe mitte,
sest nad ei tervenda kõiki, kes on kuradi poolt rõhutud.
Me näeme vaid üksikuid inimesi tervenemas
ja vaid väike osa kogudusest usub, et tervenemine on Jumala tahe.
Enamus kogudusest aga on selles osas ükskõikne,
öeldes, et Jumal ei tervenda enam tänapäeval
või veelgi enam - et Jumal ise toob haigusi
ja haige olemine on Jumala tahe.
Enamus kristlasi esindavad Jumalat tervenemise vallas täiesti valesti.
Kui aga tahad näha Jumala väge ilmnemas oma elus,
pead ka mõistma,
et see viis, kuidas kogudus täna tervenemise teemat esitleb,
on täiesti ebakorrektne.
Nõnda nagu Jeesus polnud rahul oma jüngritega
2000 aastat tagasi,
öeldes nende kohta: Oh uskmatu ja jonnakas sugupõlv!
Kui kaua pean ma teie juures olema?
Peate õppima sellega hakkama saama!"
Jeesus ütleb seda sama ka oma tänapäeva kogudusele,
kes ei esinda Teda üldse hästi.
Inimesed kannatavad ja surevad,
keda Jeesus tahaks tegelikult tervendada.
Kui me aga esindaks Teda õigesti ja näeks inimesi saamas vabaks,
siis mitte ainuüksi need inimesed ei pöörduks Jumala poole,
kes on kogenud imelisi asju Ta käest,
aga see oleks tohutu tunnistus ka kõigile teistele.
Nagu juba Jeesuse päevil, kus nad pidid katusesse augu tegema,
et lasta haige inimene Ta jalge ette,
kuna nende kogunemispaigad olid rahvast nii tulvil,
et nad ei pääsenud muudmoodi sisse.
Jumala vägi oli silmaga nähtav.
Tänapäeva kristlased aga esindavad Jumalat
valdavalt vaid oma sõnadega,
demonstreerimata Tema väge.
Kuid meil on aeg hakata demonstreerima ka Tema väge
Mul on läbi teleekraani raske seda demonstreerida,
isegi, et oleme jaganud sinuga erinevaid videosid ja tunnistusi
inimestest, kes on terveks saanud.
Kuid tahan julgustada sind täna mitte vaid kuulama seda kõike,
aga kui su ihus on mõni haigus või muu viga,
siis võta ühendust meie palvetajatega Inglismaal.
Oleme näinud telefonipalvete peale isegi surnuid ellu ärkamas,
rääkimata igasugu muudest imedest.
Usun, et Jumal julgustab osasid teist täna uskuma.
Ütled: "Ma tahan uskuda, aga vajan, et keegi nõustuks minuga palves."
Kui nii, siis helista Inglismaa numbril, mida näed ekraanil.
Lisaks tea, et meil on tervenemise kohta erinevaid materjale
mis oleks sulle kindlasti õnnistuseks,
mistõttu kuula ka järgnevat reklaamipausi
ja võta meiega juba täna ühendust, et tellida endale need materjalid
ja saada ka eestpalvet.
Andrew raamat: "Jumal tahab, et oleksid terve"
on tellitav me kodulehe kaudu
Kasuta tellides koodi T-330.
Sama materjal on saadaval ka õppematerjalina.
Kogu õpetusseeria on tellitav ka CD'dena või DVD'dena.
Tellimisinfo on nähtav ekraanil.
Võid tellida endale ka nii raamatu, õppematerjali kui CD või DVD,
mis kõik moodustavad kokku "Parema tervise paketi".
Paketis on kas CD või DVD,
raamat, õppematerjal
ja DVD'd "Tervenemisteekonnad"
+ tervendus-piiblisalmidega CD.
Kogu pakett on tellitav Andrew Wommacki kodulehelt,
mis on nähtav ekraanil.
Kolmas õpetus samast seeriast: "Miks kõik ei saa terveks?"
on samuti tellitav me kodulehe kaudu.
Ekraanil on Andrew Wommacki teenistuse kontakandmed.
Loodame sinust kuulda juba täna!
Ühtlasi tahame jagada infot Andrew teenistuste kohta,
mille kohta leiad täpsemat infot Andrew kodulehelt www.awme.net
Igal suvel toimub ka meie suvine pere piiblikonverents,
mille info on samuti leitav meie kodulehelt.
Hetkel ekraanil kõlav reklaam puudutab kutset perelaagrisse,
mis toimus juba 2010. aastal.
Olen põnevil neist laagritest, kus käib alati väga palju rahvast.
Ühtlasi osaleb seal palju erinevaid külalisi ja külaliskõnelejaid.
Laagris on erinevad majutusvõimalused.
Laagri koduleht on nähtav ekraanil, nii et tutvu sealse infoga.
See on hea üritus, millest osa võtta.
Ma sain enam kui 20 aastat tagasi sclerosis multiplex'i diagnoosi.
Igakord, kui midagi sõin, tekkis mul tohutu kõhuvalu.
Ta põsesarnad kadusid ära ja ninaluud polnud enam üldse näha.
Mõlema käe väikeste sõrmede ülaosa oli puudu.
Otsustasin põgeneda Jumala eest
ja mitte lasta enam kellelgi omada nii suurt kontrolli oma elu üle,
et mitte kunagi enam nii hullult haiget saada.
Ta ribid ja rindkere olid lömastatud.
Üks puusaluu oli puruks ja muud luud ka sealt ümbert.
Medõde ütles mu naisele,
et minust nooremadki on selle kätte surnud.
Sa ei pea motiveerima Jumalat tervendama.
Jumala tahe tervendada on suurem, kui sinu tahe terveks saada.
Seeria "Jumal soovib, et oleksid terve" jätkub järgmises saateosas.
Muuda oma elu
Muuda maailma
Andrew Wommack'i teenistus
Tõlge: Anne-Ly Raukas